wickkiey/tamil-wikipedia-chunked huggingface dataset:
# தத்தா

**தத்தா** (*Thatha*) என்பது சில சீக்கியர்கள் தங்கள் தாடியை சரிசெய்வதற்குப் பயன்படுத்தப்படும் ஒரு வகையான துணிப் பட்டையாகும். இதை தத்தி என்றும் அழைக்கிறார்கள். பருத்தி நூலால் ஆன சற்று தடித் இத்துணிப் பட்டைகள் வெள்ளை அல்லது கருப்பு நிறத்தில் சுருக்கம் இல்லாததாகவும் நீடித்து உழைக்கும் வகையிலும் தயாரிக்கப்படுகின்ற்ன. பல மரபுவழி சீக்கியர்கள் தாடியை மரியாதைக்குரிய அடையாளமாகக் கருதி திறந்தநிலை தாடியை வைக்க விரும்புகிறார்கள். ஆனால் சில மேற்கத்திய எண்ணம் கொண்ட மற்றும் நவீன சீக்கியர்கள் நாகரீகம் என்ற பெயரிலும் தோற்றத்திற்காகவும் தாடியைக் கட்டிக் கொள்ள விரும்புகிறார்கள். இதற்காக தாடியில் முடி தெளிப்புகள், தாடி தெளிப்புகள் அல்லது தண்ணீர் மற்றும் எண்ணெய் முதலியவற்றைத் தெளித்து, பின்னர் அதை இரப்பர் அல்லது தாடி கவ்வி கொண்டு கட்டிக் கொள்கிறார்கள். தத்தா அல்லது தத்தி மூலம் தாடியை கன்னத்தில் கட்டிக்கொள்ளும் செயல்முறைக்கு 30 நிமிடங்கள் முதல் ஒரு மணி நேரம் வரை செலவாகிறது.  
சீக்கியர்கள் மத்தியில் திறந்த மற்றும் நிலையான தாடி வைத்துக் கொள்வது பற்றிய நடைமுறைகள் விவாதத்திற்கு தகுதியானதாகக் காணப்படவில்லை. குரு கோவிந்த் சிங் சீக்கியர்களை முடியை வெட்டாமல் வைத்திருக்கச் சொன்னார் என்று சில சீக்கியர்கள் வாதிடுகின்றனர்.
# ஹெய்க்ரு ஹிடோங்பா

**"ஹெய்க்ரு ஹிடோங்பா"** (Heikru Hidongba) (மணிப்பூரி படகுப் பந்தய விழா) என்பது ஒவ்வொரு ஆண்டும் இம்பாலின் சகோல்பண்ட் பிஜோய் கோவிந்த லைகாயின் அகழியில் மெய்தே நாட்காட்டி மாதமான லாங்பன் (செப்டம்பருடன் இணைந்த) 11 வது நாளில் மதக் கூறுகளுடன் நடத்தப்படும் ஒரு சமூக-மத, படைப்பு மற்றும் பிற பாரம்பரிய நம்பிக்கைக்கான விழாவாகும்.
# ஹெய்க்ரு ஹிடோங்பா

## வரலாறு

கி.பி 984 இல் மகாராஜா இரெங்பாவின் ஆட்சியின் போது தொடங்கப்பட்ட சமூகத்தில் அமைதி மற்றும் செழிப்பை ஏற்படுத்துவதற்காக நடத்தப்பட்ட பல சமூக-மத விழாக்களில் "ஹெய்க்ரு ஹிடோங்பா"வும் ஒன்றாகும். காலப்போக்கிலும், பல மன்னர்களின் ஆட்சியின் மூலமும், மெய்திகளின் மத வாழ்க்கையில் பல மாற்றங்கள் ஏற்பட்டன. மகாராஜா பாக்யச்சந்திரன் காலத்தில் உச்சகட்டம் அடைந்தது. இந்த நேரத்தில், பாக்யசந்திர மன்னரின் மாமாவான மெய்திங்கு நோங்போக் லீரிகோம்பா (அனந்தசாய்) பாரம்பரியத்தைப் பாதுகாக்கவும், பழைய மற்றும் புதியதை சரிசெய்யவும் கடுமையாக முயன்றார்.
# ஹெய்க்ரு ஹிடோங்பா

## ஹெய்க்ரு ஹிடோங்பாவின் நடவடிக்கைகள்

சங்கீர்த்தனம் மற்றும் இசை முழக்கங்களுக்கு மத்தியில் தெய்வத்தின் முன்னிலையில் புனிதப்படுத்தப்பட்ட இரட்டைப் படகில், ஆரத்தியுடன் விழா தொடங்கப்படுகிறது. தெங்மைலெப்பா (படகைக் கவனித்துக்கொள்பவர்), ஹினாவ் ஷபா (படகை ஓட்டுபவர்), சாங் ஷபா (தெங்கமேலெப்பாவைக் கவனிப்பவர்), நூருங்பா (படகின் உள்ளே நீர் கசிவைக் கவனிப்பவர்) மற்றும் நவோமாங் ஷாபா (படகை ஓட்டுபவர்களுக்கு உதவுபவர்) பந்தயத்தின் முக்கிய பங்கேற்பாளர்களாவர். இவர்கள் இத்தகைய விழாக்களின் முறையான உடையின் பாரம்பரிய கூறுகளான நிங்காம் மற்றும் ஷாம்ஜிம் ஆகியவற்றை அணிவார்கள். மேலும் சில ஆபரணங்களும் இதில் அடங்கும். இதனுடன் விஷ்ணுவுடன் மன்னனும் இருப்பார். மன்னன் இருக்க முடியாவிட்டால், பாரம்பரிய அரச இருக்கை அமைக்கப்பட்ட இடத்தில் விஷ்ணு அமர்வார். பாரம்பரியத்திற்கு ஏற்ப, திருவிழாவிற்கு ஒரு நாள் முன்பு மன்னனுக்கும் கடவுள் விஷ்ணுவுக்கும் சடங்கு அழைப்பு வழங்கப்படுகிறது. மாலையில் படகுப் போட்டி நடைபெறுகிறது. படகின் இரு தலைவர்களும் (தெங்கமேலெப்பா) கடவுளுக்கு உரிய காணிக்கைகளுக்குப் பிறகு பந்தயத்தைத் தொடங்குவார்கள்.
# நூரி- ஜாம் தமாச்சி

***நூரி - ஜாம் தமாச்சி*** இளவரசரான அழகான மீனவப் பெண்ணான நூரியைக் காதலிப்பது பற்றிய பிரபலமான கதையாகும். நூரி தனது பரிபூரண சரணடைதல் மற்றும் கீழ்ப்படிதல் ஆகியவற்றால் இளவரசரான தமாச்சியை மகிழ்ச்சியடையச் செய்கிறாள், அவள் காதலை உணர்ந்த அவன் அவளை மற்ற ராணிகளை விட உயர்ந்த நிலையில் வைத்து நடத்துகிறான்.  
இந்தக் கதை சிந்திக் கவிஞர் ஷா அப்துல் லத்தீப் பித்தாய்யின் கவிதை புத்தகமான **ஷாவின் கவிதை இதழ்கள்** (ஷா ஜோ ரிசாலோ) இல் சொல்லப்பட்டுள்ள ஏழு கதைகளில் ஒன்றாகும் மற்றும் பாகிஸ்தானின் சிந்துவில் இருந்து பிரபலமான ஏழு சோகக் காதல்களின் ஒரு பகுதியாகும். இந்த துயரமான காதல் கதாநாயகிகள் *உமர் மாருய்*, *மோமல் ரானோ*, *சுஹானி மெஹர்*, *லிலன் சானேசர்*, *சாசுய் புன்குன்* மற்றும் *சோரத் ராய் தியாச் இவைகள்* பொதுவாக சிந்துவின் ஏழு ராணிகள் அல்லது ஷா அப்துல் லத்தீஃப் பிட்டாயின் ஏழு கதாநாயகிகள் என்று அழைக்கப்படுவார்கள்.  
ஏழு கதைகளில் இந்த கதை ஒன்றே நிறைவேறிய காதல் மற்றும் மகிழ்ச்சி ஏற்படுத்தும் தவிர மற்றவையெல்லாம் தனிமை, பிரிவு, துணிச்சல் மற்றும் காதலின் வலியை சொல்பவையே.
# நூரி- ஜாம் தமாச்சி

## கண்ணோட்டம்

ஜாம் தமாச்சி பாகிஸ்தானின் சிந்து, தட்டாவின் ஆட்சியாளரான ஒரு சம்மா வம்ச இளவரசன் ஆவான், ஜெர்ருக் மற்றும் தட்டா இடங்களுக்கு இடையே மூன்று ஏரிகள் உள்ளன, அவை கீஞ்சார், சோல்மாரி மற்றும் சோனாஹ்ரி என்று அழைக்கப்படுகின்றன. கீஞ்சார் நதியின் கரையில், பழமையான மீன்பிடி கிராமம் இருந்த இடத்தைக் குறிக்கும் உடைந்த சுவர்கள் இன்னமும் காணப்படுகின்றன. இந்த மீனவகுலத்தைச் சேர்ந்த நூரி என்ற பெண், ஜாம் தமாச்சியின் கவனத்தை அவளது அன்பினால் ஈர்க்கிறாள், அவள் அவனை வெறித்தனமாக காதலித்து, இன்னும் சொல்லப்போனால் தன் வெறித்தனமான காதலினால் அவனை மயக்கி அவளை அரச குடும்பத்தின் அனைத்து இளவரசிகளுக்கும் மேலாக உயர்த்தினாள். அவளுடைய சுத்தமான பெயர் *காந்த்ரி* என்பதாகும்,  
இந்த புராணக்கதை எண்ணற்ற முறை சூஃபிகளால் தெய்வீக அன்பிற்கு உருவகமாக மீண்டும் மீண்டும் பயன்படுத்தப்படுகிறது மற்றும் ஷா அப்துல் லத்தீஃப் பிதாயின் கவிதைத் தொகுப்பான ***ஷாவின் கவிதை இதழ்கள்*** *(ஷா ஜோ ரிசாலோ)வில்* அதன் மிக அழகான மீனவ பெண் அரச ஆண் என்னும் பாடபேத வடிவம் சுட்டிக்காட்டப்படுகிறது. இந்த கதையின் மூலம், பணிவு என்பதே பெரிய விஷயம் அதுவே யாரையும் உயர்ந்த நிலைக்கு கொண்டு செல்லும் என என்று ஷா சுட்டி காட்டுகிறார்.
# நூரி- ஜாம் தமாச்சி

## நூரியின் கல்லறை

பல்வேறு கதைகளின் படி, நூரி தற்போதைய பாகிஸ்தானின் கீஞ்சார் ஏரியின் நடுவில் புதைக்கப்பட்டார். அவரது கடைசி ஓய்வு இடத்திற்கு தினமும் நூற்றுக்கணக்கான சுற்றுலாப் பயணிகள் வருகிறார்கள்.
# நூரி- ஜாம் தமாச்சி

## மேலும் பார்க்கவும்

- சுர் காமோத்
- ஜாம் டமாச்சி
- சம்மா வம்சம்
- சிந்துவின் கல்லறை ஓவியங்கள்
# ஒவ்வொரு பெண் அறக்கட்டளை

**ஒவ்வொரு பெண் அறக்கட்டளை** (Every Woman Foundation) (EWF) என்பது ஒரு இலாப நோக்கற்ற பெண்கள் அமைப்பாகும், இந்த அமைப்பு, அனைத்து பெண்களுக்கும், வயது வித்தியாசமின்றி அவர்களின் சூழ்நிலைகள் மற்றும் பின்னணிக்கு ஏற்ப, தற்போது உள்ள நிலையிலிருந்து முன்னேறிச் செல்வதற்குண்டான திட்டங்கள் மற்றும் சமூக நிகழ்வுகளை வழங்கும் பணியைச் செய்கிறது. இந்த அமைப்பு ஆண்டுதோறும் சர்வதேச மகளிர் தினத்தை அவர்களின் கையொப்ப நிகழ்வான ஒவ்வொரு பெண் திருவிழாவுடன் கொண்டாடுகிறது. ஒவ்வொரு பெண் அறக்கட்டளை 2011 இல் ஆஸ்திரேலியாவில் நிறுவப்பட்டது. மேலும், 2012 இல் கனடாவில் தொடங்கப்பட்டது, இது சோஃபி செராஃபினோ என்டர்டெயின்மென்ட்டின் ஒரு பிரிவான 2014 இல் கனடாவில் இலாப நோக்கற்ற சமூக அந்தஸ்தை அடையும் பொருட்டு, ஒவ்வொரு பெண் திருவிழா மற்றும் ஒவ்வொரு பெண் அமைப்பு என்ற பெயரில் இயங்குகிறது.  
இந்த அமைப்பு, (EWF) பிரித்தானிய-ஆஸ்திரேலிய வயலின் கலைஞர் சோஃபி ஆம்ஸ்ட்ராங் (முன்னர் சோஃபி செராஃபினோ) என்பவரால் நிறுவப்பட்டது, மேலும் சிட்னி, கல்கரி மற்றும் எட்மண்டன் ஆகிய இடங்களில் உள்ளது.  
ஒவ்வொரு பெண் அறக்கட்டளையும் 2014 ஆம் ஆண்டில் பீட்டர் மாலிக்கின், யுஎஸ் லேபிள் லக்ஸரி வேஃபர்ஸ் மூலம் அனைத்து பெண்களின் தொகுப்பு சிடியை வெளியிட்டது, இதில் கலைஞர்களான தாரா ஸ்லோன், ஆமி ஸ்கை மற்றும் சோஃபி ஆம்ஸ்ட்ராங் ஆகியோரின் பாடல்களும் அடங்கும்.
# அயோலியாங்

**அயோலியாங்** ( *Aoleang* ) என்பது கொன்யாக் நாகா மக்களால் கொண்டாடப்படும் ஒரு திருவிழாவாகும். இது ஏப்ரல் முதல் வாரத்தில் முக்கியமாக இந்திய மாநிலமான நாகாலாந்தின் மோன் மாவட்டத்தில் நடைபெறும்.
# அயோலியாங்

## பாரம்பரியம்

கொன்யாக் மக்கள் நாகாலாந்தில் அதிகாரப்பூர்வமாக அங்கீகரிக்கப்பட்ட 17 பழங்குடியினரில் அதிக எண்ணிக்கையில் இருப்பவர்கள். மேலும் தலையை வேட்டையாடும் அவர்களின் கடந்தகால பாரம்பரியத்தின் காரணமாக மிகவும் பிரபலமானவர்கள். கொன்யாக் மக்கள் நாகாலாந்தின் மோன் பகுதியிலும், அண்டை நாடான மியான்மரிலும் காணப்படுகின்றனர். இந்த இடங்கள் அயோலியாங் திருவிழாவைக் காண சிறந்த இடங்களாக அமைகின்றன.  
அயோலியாங் வசந்த வருகையை கொண்டாடுகிறது. மேலும், வரவிருக்கும் அறுவடைக்காக பிரார்த்தனையும் செய்யப்படுகிறது. கொண்டாட்டங்கள் ஏப்ரல் முதல் வாரத்தில் நடத்தப்படுகின்றன. இவை கொன்யாக் புத்தாண்டு தொடக்கத்துடன் ஒத்துப்போகின்றன. இருப்பினும், வரையறுக்கப்பட்ட அட்டவணை இல்லாமல் மாவட்டம் முழுவதும் உள்ள கிராமங்களில் திருவிழா கொண்டாடப்படுவதால் தேதிகள் மாறலாம்.
# அயோலியாங்

## ஹார்ன்பில் திருவிழா

மேலும் இதுநாகாலாந்தின் தலைநகர் கோகிமாவிலிருந்து 12 கிமீ தொலைவில் உள்ள கிசாமா பாரம்பரிய கிராமத்தில் வழக்கமாக டிசம்பர் 1 முதல் 10 வரை நடைபெறும். ஹார்ன்பில் திருவிழாவிலிருந்து வேறுபடுகிறது. நாகாலாந்தில் வாழும் பழங்குடியின மக்களில் பெரும்பாலானோர் உழவுத் தொழிலை நம்பியுள்ளனர். எனவே, அவர்களின் திருவிழாக்களும் உழவுத் தொழிலை அடிப்படையானவையாக இருக்கின்றன. இந்த மக்கள் திருவிழாக்களில் கலந்துகொள்வதை புனிதமாக கருதுகின்றனர். நாகாலாந்தில் உள்ள பல்வேறு பழங்குடியினரின் கலாச்சாரங்களைப் பாதுகாக்க சுற்றுலா மற்றும் கலை மற்றும் கலாச்சாரத் துறைகளால் ஏற்பாடு செய்யப்பட்டுள்ளது. பாரம்பரிய கலை வேலைப்பாடுகளைக் கொண்ட ஓவியங்களும், சிலைகளும் பார்வைக்கு வைக்கப்படுகின்றன. பழங்குடியின மக்கள் தங்கள் நாட்டுப்புற பாடல்களை பாடியும், பாரம்பரிய நடனமாடியும், பாரம்பரிய விளையாட்டுகளை விளையாடியும் மகிழ்கின்றனர்.
# அயோலியாங்

## நடைபெறும் நாட்கள்

அயோலியாங் திருவிழாவின் முதல் 3 நாட்கள் *ஹோய் லா நிய்ஹ்*, *யின் மோக் ஃபோ நிய்ஹ்* மற்றும் ''மோக் ஷேக் நிய்ஹ் என அழைக்கப்படுகின்றன. இந்த நாட்களில் பாரம்பரிய துணிகளை நெய்தும், பலியிடப்படும் விலங்குகளை சேகரித்தும், திருவிழாவிற்கு உணவு மற்றும் அரிசி சாதம் தயாரித்தும் திருவிழாவிற்கு தயாராகிறது.  
லிங்நியு நியா எனப்படும் நான்காவது நாள்விழாவில் மிக முக்கியமான நாள், இதில் கொன்யாக் பழங்குடியினர் அனைவரும் தங்கள் சிறந்த வண்ணமயமான பாரம்பரிய பழங்குடி ஆடைகள் மற்றும் நகைகளை அணிவார்கள். நான்காவது நாள் பார்ப்பதற்கு மிகவும் சுவாரஸ்யமாக நாள் முழுவதும் ஆடுவதும், பாடுவதும், சமூகமாக விருந்து வைப்பதுமாக, அவர்கள் ஆடும் பழங்குடியினரின் நடனங்கள் தலைமறைவாக இருந்த பழங்குடியினரின் வரலாற்றை அடையாளப்படுத்துகின்றன.  
திருவிழாவின் இறுதி இரண்டு நாட்கள் *லிங்க நிய்* மற்றும் *லிங்ஷான் நிய்ஹ் என்று அழைக்கப்படுகின்றன.* இந்த நேரம் குடும்பத்துடன் நேரத்தை செலவிடுவதற்கும், முழு கிராமத்தையும் மற்றும் தனிப்பட்ட வீடுகளையும் சுத்தம் செய்வதற்கும் அர்ப்பணிக்கப்பட்டுள்ளது.
# போனி

**போனி** (Bohni) என்பது இந்தியா மற்றும் பாக்கித்தானில் பின்பற்றப்படும் ஒரு சமூக மற்றும் வணிகப் பழக்கம் ஆகும், ஒரு நாளின் முதல் விற்பனை அல்லது பிற விற்பனை காலத்தின் முதல் விற்பனை எஞ்சிய பரிவர்த்தனைகளுக்கான நற்பேறை நிறுவுகிறது என்ற நம்பிக்கையின் அடிப்படையில் அமைந்துள்ளது. நடைமுறை அடிப்படையில் இதன் பொருள் என்னவென்றால், விற்பனையாளர்களின் முதல் விற்பனையானது ரொக்கமாக மட்டுமே நடப்பதை உறுதி செய்ய முயல்கிறது, மேலும் எந்த விதமான தள்ளுபடியும் இல்லாமல் முழு விலையில் விற்பனை செய்யவும் இந்நம்பிக்கை உதவுகிறது. போனி தொடர்புடைய சமூக நெறிமுறை பிராந்தியத்தின் அடிப்படையில் மாறுபடுகிறது.
# போனி

## வழக்கத்தில் மாறுபாடுகள்

விற்பனையாளர்கள் தினசரி *போனி நடைமுறையைக்* கொண்டிருந்தாலும், ஒரு நாட்காட்டி ஆண்டின் தொடக்கத்திலும் அல்லது ஒரு நிறுவனத்தைத் தொடங்கும் போதும் நிகழும் விற்பனைக்கும் பொருந்தும்.. பெரும்பாலும், புதிதாகத் தொடங்கப்பட்ட வணிகத்திற்கு, விற்பனையாளரின் குடும்பத்தினர் அல்லது நண்பர்கள் புதிய வணிகத்திற்கான நற்பேறை பாதுகாக்கும் முயற்சியில் தாங்களே முதல் பரிவர்த்தனையை நிகழ்த்துவார்கள். தனிப்பட்ட நம்பிக்கைகளைப் பொறுத்து, சில விற்பனையாளர்கள் பெரிய அளவிலான *போனி* விற்பனையைப் பெறும் வரை சிறிய பரிவர்த்தனைகளை மேற்கொள்ளாமல் தவிர்த்து விடுவதும் உண்டு. மற்றவர்கள் *போனி* விற்பனையை விரைவில் முடிக்க முயற்சி செய்து கிடைக்கும் சிறிய அளவிலான வியாபாரத்தையும் மேற்கொள்கிறார்கள். சில பகுதிகளில், *போனி* விற்பனையின் போது விற்பனையாளரிடம் விலை மாற்றம் செய்யும்படி கேட்பது முரட்டுத்தனமாக கருதப்படுகிறது, ஏனெனில் *போனியின்* போது பணம் இழப்பு நேரிட்டு வெளியேறினால் அது விற்பனையாளரின் நற்பேறை நாள் முழுவதும் கெடுத்துவிடும். என்று நம்புகிறார்கள்  
சில பிராந்தியங்களில், முதல் வாடிக்கையாளரை விற்பனை முடிக்காமல் வெளியேற அனுமதிப்பது அசுபமாக கருதப்படுகிறது. இதைத் தடுக்க, விற்பனையாளருடன் ஈடுபடும் முதல் சாத்தியமான வாங்குபவரை கடையில் இருக்கை அளித்து, ஒரு கோப்பை தேநீர் வழங்கி அல்லது இலவசமாக விற்பனை செய்வது போன்ற சிறப்பு நடைமுறைகளும் வழங்கப்படுவதுண்டு.
# போனி

## போனி பணம்

வட இந்தியா மற்றும் பாக்கித்தானில் உள்ள சில பகுதிகள் மற்றும் சமூகங்கள் *போனி* பரிவர்த்தனையில் செய்யப்படும் பணம் எவ்வாறு கையாளப்பபடுகிறது என்பதில் குறிப்பிட்ட நடைமுறைகளை உருவாக்கியுள்ளன. சில நேரங்களில் *போனி* பணம் மீது துப்பப்படுகிறது, நாசர் எனப்படும் தீய கண் பார்வையை விரட்டுவதாக நம்பப்படுகிறது. மாற்றாக, விற்பனையாளர் ஒவ்வொரு கண்ணிலும் *போனி* பணத்தை ஒத்திக் கொள்வதும் பின்பற்றப்படுகிறது. இச்செயல் பணத்தின் மீதான பயபக்தியையும் நன்றியையும் குறிக்கிறது.
# குலேஸ்தான் ருஸ்தம் பில்லிமோரியா

**குலேஸ்தான் ருஸ்தம் பில்லிமோரியா** (Gulestan Rustom Billimoria) ஒரு இந்திய பரோபகாரர், சமூக சேவகர், எழுத்தாளர் மற்றும் ஓவியர் ஆவார், மும்பையின் சிறப்புத் தேவை குழந்தைகளுக்கான தனது சேவைகளுக்காக மிகவும் பிரபலமானவர். இவர் 1957 இல் மும்பையின் ஷெரிப்பாக பணியாற்றினார் 1922 முதல் 1937 வரை மும்பையின் அலெக்ஸாண்ட்ரா பெண்கள் ஆங்கில நிறுவனத்தில் பெண் கண்காணிப்பாளராக இருந்தார்.  
குலேஸ்தான் ஜே. பதுர்ஜியாகப் பிறந்த பில்லிமோரியா, கிர்டன் உயர்நிலைப் பள்ளியில் பள்ளிப் படிப்பையும், மும்பை செயின்ட் சேவியர் கல்லூரியில் கல்லூரிப் படிப்பையும் பயின்றார், அந்த காலகட்டத்தில் இவர் மும்பை பல்கலைக்கழகத்தில் இரண்டு முறை உறுப்பினராகவும் பல்கலைக்கழக செனட் உறுப்பினராகவும் இருந்தார். இந்தியன் ரெட் கிராஸ் சொசைட்டியின் பெல்-ஏர் மருத்துவமனையின் நிறுவனர் மற்றும் பத்ம பூசண் பெற்றவருமான ருஸ்டோம்ஜி போமன்ஜி பில்லிமோரியாவுடன் திருமணமான பிறகு, இவர் மருத்துவமனையின் செயல்பாடுகளின் நிர்வாகத்தை ஏற்றுக்கொண்டார். பின்னர், மகாராஷ்டிரா மாநில மகளிர் கவுன்சிலின் மும்பையில் உள்ள சவேரா சிறப்புப் பள்ளி குலேஸ்தான் மற்றும் பில்லிமோரியா பள்ளி, மனநலம் மற்றும் உடல் ஊனமுற்ற குழந்தைகளுக்கான நிறுவனத்தைக் கண்டறிய உதவினார்.  
பில்லிமோரியா ஒரு பிரபலமான ஓவியர் மற்றும் அவரது ஓவியங்களில் ஒன்று மும்பையில் உள்ள பிரின்ஸ் ஆஃப் வேல்ஸ் அருங்காட்சியகத்தில் (இன்றைய சத்ரபதி சிவாஜி மகாராஜ் வாஸ்து சங்க்ரஹாலயா) வைக்கப்பட்டுள்ளது. சிறப்புத் தேவையுடைய குழந்தைகள் குறித்தும் பல கட்டுரைகளை எழுதியுள்ளார். இந்திய அரசாங்கம் 1972ஆம் ஆண்டில் அவருக்கு மூன்றாவது உயரிய குடிமகன் விருதான பத்ம பூசண் விருதை வழங்கியது. *குலேஸ்தான் மற்றும் ருஸ்டோம் பில்லிமோரியா எண்டோவ்மென்ட் லெக்சர்* என்பது அவரது நினைவாக ஆண்டுதோறும் நடத்தப்படும் நிகழ்ச்சியாகும்.
# கரடிகுறி

**கரடிகுறி** (*Karadikuri*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், கிருஷ்ணகிரி ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது காட்டிநாயனபள்ளி ஊராட்சிக்கு உட்பட்ட ஊராகும்.
# கரடிகுறி

## பெயராய்வு

இந்த ஊரானது மலையை ஒட்டி உள்ள பகுதியாகும். பழங்காலத்தில் காடுகள் சூழ்ந்த பகுதியாக இருந்ததால் அங்கு கரடிகள் நடமாட்டம் அதிகமாக இருந்ததால் இப்பெயர் வந்திருக்கலாம் என்கிறார் கோ. சீனிவாசன்.
# கரடிகுறி

## அமைவிடம்

இந்த ஊரானது கிருஷ்ணகிரியிலிருந்து மூன்று கிலோமீட்டர் தொலைவிலும், சென்னையிலிருந்து 262 கிலோமீட்டடர் தொலைவிலும் உள்ளது.
# கரடிகுறி

## ஊரில் உள்ள கோயில்கள்

- கரடிகுறி செல்லியம்மன் கோயில்
# செக்ரேனி

**செக்ரேனி** ( *Sekrenyi* ) வட கிழக்கு இந்திய மாநிலமான]] நாகாலாந்தில், அங்கமி நாகர்களால் நடத்தப்படும் பல திருவிழாக்களில், *செக்ரே-ன்* என்றும் *பூசானி* என்றும் அழைக்கப்படும் செக்ரேனி, ஒரு முக்கிய ஆண்டு விழாவாகும். அங்காமி பொது அமைப்பின் கீழ் பல நிறுவனங்கள், மாநில அரசாங்கத்துடன் இணைந்து *கெசி* (பொதுவாக கிரிகோரியன் நாட்காட்டியில் பிப்ரவரி 25 உடன் தொடர்புடையது) அங்காமி நாட்காட்டி மாதத்தின் 25 வது நாளிலிருந்து பத்து நாட்களுக்கு இது அனுசரிக்கப்படுகிறது. இது கடந்த கால பாவங்கள் அனைத்தையும் துடைக்க நடத்தப்படும் "தூய்மை திருவிழா" ஆகும். ஒட்டுமொத்த கிராமத்தின் "உடல் மற்றும் ஆன்மாவை" தூய்மைப்படுத்தி, நாகாலாந்தின் அனைத்து சமூகத்தினரிடையே ஒற்றுமையை கொண்டு வருவதன் மூலம் புதுப்பித்து "புனிதமாக்குவது" திருவிழாவின் நோக்கமாகும். இது இளம் வயதினரை முதிர்ச்சியடைந்ததைக் குறிக்கிறது. மேலும், "அங்காமியின் அடையாளக் குறிப்பான்" எனக் கருதப்படுகிறது. பழங்குடியினரிடையே கிறிஸ்தவ மதம் மாறியவர்கள் படிப்படியாக இந்த சடங்குகளை நிராகரித்தனர்.
# செக்ரேனி

## விவரங்கள்

*செக்ரேனி* என்பதில் *செக்ரே* என்பது "புனிதப்படுத்துதல்" என்றும் *நி* என்பதன் பொருள் "பண்டிகை" என்பதனால் உருவாக்கப்பட்ட ஒரு கூட்டு வார்த்தையாகும். திருவிழா அட்டவணை விவசாய சுழற்சியுடன் இணைக்கப்பட்டுள்ளது. இது கிராமத்திற்கு கிராமம் மாறுபடும். பொதுவாக டிசம்பர்-மார்ச் மாதங்களுக்கு இடையில் நடத்தப்படுகிறது. மேலும் காலமும் பத்து முதல் பதினைந்து நாட்கள் வரை மாறுபடும். இசை மற்றும் நடனத்தின் களியாட்டத்திற்காக, சமூகத்தின் ஆண்களும் பெண்களும் பாரம்பரிய உடைகளை அணிவார்கள். ஆண்கள் தலையில் வேட்டையாடும் மண்வெட்டிகளை எடுத்துச் செல்லும் போது, பெண்கள் கூடைகளை எடுத்துச் செல்கிறார்கள்.  
ஏழாவது நாள் இனக்குழு இளைஞர்களால் வேட்டையாடப்படுகிறது. எட்டாவது நாளில், சடங்கில் ஒரு வாயிலைக் கீழே இழுப்பது (சொத்தை வரையறுக்கும் பழைய வாயிலை மாற்றுவது என்று பொருள்). இதைத் தொடர்ந்து அடுத்த இரண்டு நாட்களில் கிராம மக்கள் முறைப்படி பரிமாறி, வாழ்த்துக்களை தெரிவிக்கின்றனர். பத்து நாள் உற்சவ காலத்தில், களப்பணிகள் நிறுத்தப்படுகின்றன. உள்ளூரில் இந்தச் செயல் *பென்யூ* என்று அழைக்கப்படுகிறது. திருவிழா காலம் நிறைவடைந்ததைத் தொடர்ந்து, கிராமங்களில் உள்ள ஆண்கள் தங்களைத் தூய்மைப்படுத்திக் கொண்டு ஆசிர்வாதம் பெறும்போது, பயிரிடுதல், வீடு கட்டுதல் மற்றும் திருமணங்கள் ஆண்டுக்கு மீண்டும் தொடங்கும் என நம்புகின்றனர்.
# ஷாஜியா குஷ்க்

**ஷாஜியா குஷ்க்** ( , சிந்தி : **شازيه خشڪ** ) (பிறப்பு செப்டம்பர் 1970 ஜாம்ஷோரோ ), ஒரு பாகிஸ்தானிய முன்னாள் நாட்டுப்புற பாடகி ஆவார். இவர் சிந்தி, பலூச்சி, சைராய்கி, உருது, காஷ்மீரி, பிராகுய் மற்றும் பஞ்சாபி மொழிகளில் பாடியுள்ளார்.
# ஷாஜியா குஷ்க்

## சுயசரிதை

ஷாஜியா குஷ்க் ஜாம்ஷோரோவில் பிறந்தார். அவர் 1992 இல் தனது கணவரின் ஊக்கத்தின் பேரில் ஒரு நிகழ்ச்சியில் அறிமுகமானார், அவரைப் பற்றி ஷாஜியா கூறுகிறார், "என் கணவர் என்னை அடிக்கடி குரல் ராணி என்று அழைத்தார்". இவர் இரண்டு முக்கிய மொழிகளான சிந்தி மற்றும் பலூச்சியின் பாடகியாக உருவெடுத்தார். இவரது முதல் பாடல் *மாரா உதேதா பாக்கியாரா கடி ஆவோ நா மாரே தேஸ்* இவரது பெயரை நாடு முழுவதும் பிரபலப்படுத்தியது.
# ஷாஜியா குஷ்க்

## மரபு

ஷாஜியா குஷ்க் தனது தொழில் வாழ்க்கையில் 500 க்கும் மேற்பட்ட பாடல்களைப் பாடியுள்ளார். உலகம் முழுவதும் 45 நாடுகளில், தன் பாடல் நிகழ்ச்சிகளை நடத்தினார். அமெரிக்க துணைத் தூதரகம், கராச்சி ஷாஜியாவை 'நல்லெண்ணத் தூதராக' தேர்ந்தெடுத்தது. சிந்து பல்கலைக்கழகம், ஜாம்ஷோரோ அவருக்கு, 'சூஃபிசம் - நாட்டுப்புற இசை'க்கான கவுரவ பெல்லோஷிப்பை வழங்கியது. உஸ்பெகிஸ்தான் அரசிடம் இருந்து 'ஜனாதிபதி விருது' பெற்றார்
# ஷாஜியா குஷ்க்

## விருதுகள்

- ஷாஜியா குஷ்க் சிந்து பல்கலைக்கழகத்தில் இருந்து சூஃபிசம் மற்றும் நாட்டுப்புற இசையில் கெளரவ பெல்லோஷிப்பைப் பெற்றார்.
- அவரது பாடலைப் பாராட்டி உஸ்பெகிஸ்தான் அரசு அவருக்கு ஜனாதிபதி விருது வழங்கியது.
# ஷாஜியா குஷ்க்

## பாடல்கள்

அவரது பிரபலமான பாடல்களில் சில:  
- ரூபரோ-இ-யார்
- தேரா நாம் லியா
- லால் மேரி பாட் ரக்யோ
- நியானி நிமானி
- மேதா ரஞ்சனா
- மட உத்தா பாகியா கே அயோ நா மாரே தேஷ்
- ஏலே முஹிஞ்சா மாரோரா
# ஆடாளம்

**ஆடாளம்** (*Adalam*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், பருகூர் ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது புலிகுண்டா ஊராட்சிக்கு உட்பட்ட ஊராகும்.
# ஆடாளம்

## பெயராய்வு

ஆடாளம் பகுதி மக்களின் முக்கியத் தொழிலாக பழங்காலத்திலிருந்து இன்றுவரை ஆடு மேய்த்தல் உள்ளது. அதனால் இப்பெயர் வந்திருக்கலாம் என்கிறார் கோ. சீனிவாசன்.
# ஆடாளம்

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 14 கிலோமீட்டர் தொலைவிலும், சென்னையிலிருந்து 252 கிலோமீட்டடர் தொலைவிலும் உள்ளது.
# கொரல்தொட்டி

**கொரல்தொட்டி** (*Koraldoddi*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், சூளகிரி ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது செம்பரசனப்பள்ளி ஊராட்சிக்கு உட்பட்ட ஊராகும்.
# கொரல்தொட்டி

## பெயராய்வு

*கொரலு*, *கொரல்* என்னும் தெலுங்கு சொல்லுக்கு செம்மறியாடுகள் என்பது பொருள். இப்பகுதியில் அதிக அளவில் செம்மறி ஆடுகள் வளர்த்துள்ளனர். எனவே செம்மறி ஆட்டுப்பட்டி என்னும் பொருளில் இவ்வூரின் பெயர் அமைந்துள்ளது என்கிறார் கோ. சீனிவாசன்.
# கொரல்தொட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 31 கிலோமீட்டர் தொலைவிலும், சூளகிரியில் இருந்து எட்டு கிலோமீடர் தொலைவிலும், சென்னையிலிருந்து 284 கிலோமீட்டடர் தொலைவிலும் உள்ளது.
# கான்-நகாய்

**கான்-நகாய்** ( *Gaan-Ngai *) என்பது ஜெலியாங்ராங் பழங்குடியினரின் திருவிழா ஆகும். வட கிழக்கு இந்தியாவில் அசாம், மணிப்பூர் மற்றும் நாகாலாந்து ஆகிய மாநிலங்களில் இது கொண்டாடப்படுகிறது. ஒளியின் திருவிழாவான இது தீமைக்கு எதிரான வெற்றியைக் கொண்டாடுகிறது. மேலும், ஒளி அல்லது நெருப்பு வருவதை நினைவுகூரும் திருவிழா ஆகும். இது நல்ல அறுவடை காலத்திற்காக டிங்காவ் ரக்வாங் கடவுளுக்கு நன்றி தெரிவிக்க கொண்டாடப்படுகிறது.
# கான்-நகாய்

## சொற்பிறப்பியல்

கான்-நகாய் என்பது ஜெமிக் மொழிகளில் "குளிர்கால விழா" என்று மொழிபெயர்க்கப்பட்டுள்ளது. கான் என்றால் "குளிர்காலம்" அல்லது "வறண்ட காலம்" மற்றும் "நகாய்" என்றால் திருவிழா.
# கான்-நகாய்

## வரலாறு

புராணக்கதை மற்றும் நாட்டுப்புறக் கதைகளின்படி, பிரபஞ்ச படைப்பாளரும் சர்வ வல்லமையும் கொண்ட டிங்காவ் ரக்வாங் கடவுளால் உருவாக்கப்பட்ட பிறகு வாழ்க்கை தொடங்கியது. கடவுள்களும் மனிதர்களும் டிங்பு ரெங்சோனாங்கின் வீட்டில் காங்சு எனப்படும் பொதுவான தங்குமிடத்தைப் பகிர்ந்து கொண்டனர், அங்கு அவர்கள் நட்புறவுடன் இல்லை மற்றும் மனிதர்கள் பெரும்பாலும் கடவுள்களின் தயவில் இருந்தனர். பின்னர், சில மனிதர்கள் கோடியாயி (தேனீ) என்ற உடல் வடிவில் தோன்றி, கடவுள்களைக் கடித்தனர். இது தெய்வங்கள் தப்பி ஓட வழிவகுத்தது. நெல் வயலில் சமைத்த அரிசி உடனடியாக உணவாக உட்கொள்ள அனுமதி வழங்கப்பட்டது. அரிசி மிகுதியாக இருந்ததால், நுகர்வுக்குப் பிறகு எப்போதும் உபரியாக இருந்தது. மனிதர்கள் ஆரம்பத்தில் அமைதி அடைந்தாலும், காலங்கள் செல்லச் செல்ல, தெய்வங்கள் ஓடிய பிறகு சமைத்த அரிசி கிடைக்காமல் போனது. தங்குமிடத்தின் வீட்டுக்காரர் திங்பு ரெங்சோனாங், சுற்றுப்புறத்தைப் பார்வையிட்டு, தாவரங்களுக்கு உகந்த வளமான மண்ணைக் கண்டறிந்து, கிராம மக்கள் சாகுபடிக்கு செல்ல வேண்டும் என்று அறிவித்தார். நெல்லிலிருந்து பச்சரிசி மட்டுமே கிடைக்கும் என்பதால், உதவிக்காக டிங்காவோ ரங்வாங்கிடம் பிரார்த்தனை செய்தனர். நீண்ட நேர பிரார்த்தனைக்குப் பிறகு, தரையில் இருந்து புகை வெளியேறுவதைக் கண்டார்கள், அது ஒரு மண் பானையிலிருந்து உருவாகி அதில் நெருப்பு எரிந்தது தெரிந்தது. நெருப்பு அரிசியை சமைக்க பயன்படுத்தப்பட்டது மற்றும் மனிதர்கள் மீண்டும் சமைத்த அரிசியை சாப்பிட முடிந்தது. ஒளி அல்லது நெருப்பு வருவதை நினைவுகூரும் வகையில் இவ்விழா கொண்டாடப்படுகிறது.
# கான்-நகாய்

## நிகழ்வு

கான்-நகாய் என்பது மெய்தெய் மக்கள் நாட்காட்டியின் வாக்சிங் மாதத்தின் 13வது நாளில் கொண்டாடப்படுகிறது. கபுய் நாகா மக்கள் கான் பு மாதத்தில் திருவிழாவைக் கொண்டாடுகிறார்கள். இது பொதுவாக நவம்பர் அல்லது டிசம்பர் மாதங்களில் விழுகிறது, இருப்பினும் சில நேரங்களில் அக்டோபர் அல்லது அதற்குப் பிறகு ஜனவரியில் கொண்டாடப்படலாம்.
# கான்-நகாய்

## திருவிழா

வட கிழக்கு இந்தியாவில் அசாம், மணிப்பூர் மற்றும் நாகாலாந்து மாநிலங்கள் ஒளியின் திருவிவைக் கொண்டாடுகிறது. இது தீமைக்கு எதிரான ஒளியின் வெற்றியாகக் கொண்டாடப்படுகிறது. இது நல்ல அறுவடை காலத்திற்காக டிங்காவ் ரக்வாங் கடவுளுக்கு நன்றி தெரிவிக்க கொண்டாடப்படுகிறது. இந்த விழா ஜீம் பழங்குடியினரால் ஹேகா ங்கி என்றும், லியாங்மேய் பழங்குடியினரால் சாகா ங்கி அல்லது சாகா காடி என்றும் அழைக்கப்படுகிறது. இது அறுவடைக்குப் பிந்தைய பண்டிகையும் கூட. இது முக்கியமாக *பூபே சாப்ரியாக்* (திங்காவ் ரக்வாங் சாப்ரியாக் மற்றும் பிற பிரிவுகள் உட்பட) மற்றும் *ஹேராகா* ஆகியவற்றின் ஜெலியாங்ராங் பழங்குடி மதத்தைப் பின்பற்றுபவர்கள் மற்றும் பக்தர்களால் நடத்தப்படுகிறது.
# கான்-நகாய்

## கொண்டாட்டம் மற்றும் நடைமுறைகள்

திருவிழா ஐந்து நாட்கள் கொண்டாடப்படுகிறது. திருவிழாவில் சபை பிரார்த்தனைகள் மற்றும் சர்வவல்லமையுள்ள கடவுளான ரங்வாங்க்கு அழைப்பு விடுக்கப்படுகிறது. திருவிழாவின் போது தயாரிக்கப்பட்ட உணவு மற்றும் பானங்களின் முதல் சுவையை ரங்வாங்க்கு வழங்கப்படுகிறது, மேலும் இந்த திருவிழா கீழ் மண்டலத்தின் மற்ற கடவுள்கள் மற்றும் தெய்வங்களுக்கு தியாகம் மற்றும் சடங்குகளை உள்ளடக்கியது. இரண்டாவது நாளில், பெண்கள் "தம்சான் ஜூசன்மெய்" நிகழ்ச்சியை நடத்துகிறார்கள், இதில் இறைச்சி, பானங்கள் மற்றும் பிற உணவுகள் நடனங்கள் ("தம்சன் லாம்") மற்றும் பாடல்களுடன் ("தம் சன்லு") விநியோகிக்கப்படுகின்றன.  
இந்த விழாவில் கடந்த ஆண்டு இறந்தவர்களுக்கும் மரியாதை செலுத்தப்படுகிறது. அவர்களின் கல்லறைகள் மலர்களால் அலங்கரிக்கப்பட்டு, மக்கள் நடனமாடுகிறார்கள் மற்றும் இறந்தவர்களுக்கு விருந்து வழங்குகிறார்கள். பாரம்பரிய நம்பிக்கைகளின்படி, உடலை விட்டுப் பிரிந்த பிறகு ஆன்மாக்கள் 'தரோய்காங்' கடவுளால் வழிநடத்தப்படும் 'தரோயிலத்தில்' வாழ்கின்றன, மேலும் பயணத்திற்காக இறந்த உடல்களுடன் 'தேய் நாப்டோம்' என்ற உணவுப் பொட்டலங்களும் புதைக்கப்படுகின்றன. கடந்த ஆண்டு திருவிழா முடிந்து இறந்த ஒருவரின் ஆன்மா இன்னும் இறுதி இலக்கை அடையவில்லை மற்றும் இறந்த ஆத்மாக்களுக்கு அஞ்சலி செலுத்தும் ஆன்மாக்கள் இறுதி இலக்கை அடைய தனிப்பட்ட குடும்பங்களால் செய்யப்படுகிறது.
# மேகலசின்னம்பள்ளி

**மேகலசின்னம்பள்ளி** (*Mekalachinnampalli*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு சிற்றூர் ஆகும். இது மேகலசின்னம்பள்ளி ஊராட்சிக்கு உட்பட்ட ஊராகும்.
# மேகலசின்னம்பள்ளி

## பெயராய்வு

*மேகல்*, *மேகலு* என்னும் தெலுங்கு சொல்லுக்கு ஆடுகள் என்பது பொருள். இப்பகுதியில் பெரும்பான்மை மக்கள் ஆடுகளை மேய்த்து வளர்த்துள்ளனர். எனவே இவ்வூருக்கு காலப்போக்கில் மேகலசின்னம்பள்ளி என்ற பெயர் அமைந்துள்ளது என்கிறார் கோ. சீனிவாசன்.
# அனுஸ்ரீ (கன்னட நடிகை)

**அனுஸ்ரீ** (Anushree; பிறப்பு 25 ஜனவரி 1988 ) ஒரு இந்திய தொலைக்காட்சி தொகுப்பாளர் மற்றும் கன்னட படங்களில் தோன்றும் நடிகை ஆவார். இவர் கன்னட தொலைக்காட்சியில் ஒரு தொலைக்காட்சி தொகுப்பாளராக தனது வாழ்க்கையைத் தொடங்கினார். பின்னர், கன்னடத் திரைப்பட நடிகையானார், இவர் தென்னிந்தியாவில் அதிக சம்பளம் வாங்கும் தொகுப்பாளர்களில் ஒருவராக இருந்தார். பெரும்பாலும் கன்னட மொழி படங்களில் தோன்றினார். இவர் கர்நாடக மாநில திரைப்பட விருதுகளை வென்றார் . *முரளி மீட்ஸ் மீரா* படத்திற்காக சிறந்த டப்பிங் கலைஞருக்கான விருது பெற்றவராக அறியப்படுகிறார்.
# அனுஸ்ரீ (கன்னட நடிகை)

## ஆரம்ப கால வாழ்க்கை

அனுஸ்ரீ, இந்தியாவின் கர்நாடகா , மங்களூரில் உள்ள சூரத்கல்லில் சம்பத் மற்றும் சசிகலாவின் துளு பேசும் குடும்பத்தில் பிறந்தார். இவருக்கு அபிஜீத் என்ற தம்பி உள்ளார். இவரது சிறுவயதிலேயே இவருடைய பெற்றோர் பிரிந்துவிட்டனர், அதன் பின்னர், இவருடைய தந்தை ஒருபோதும் திரும்பவோ அல்லது குடும்பத்தினருடன் தொடர்பில் இருக்கவோ இல்லை என்று அறியப்படுகிறது. இவர் தனது பள்ளிப்படிப்பை செயின்ட் தாமஸ் பெங்களூரில் ஐந்தாம் வகுப்பு வரை முடித்தார், பின்னர், மங்களூரில் உள்ள நாராயண குரு பள்ளிக்கு மாறினார். இவர் தனது பல்கலைக்கழகத்திற்கு முந்தைய கல்வியை முடித்தவுடன் பெங்களூர் திரும்பினார், அப்போது இவர் தொலைக்காட்சி நிகழ்ச்சிகளை தொகுத்து வழங்குவதற்கான வாய்ப்புகளைப் பெறத் தொடங்கினார்.
# அனுஸ்ரீ (கன்னட நடிகை)

## தொழில்

அனுஸ்ரீ, மங்களூருவை தளமாகக் கொண்ட ஒரு தொலைக்காட்சி சேனலான நம்ம டிவியில் *டெலி அந்தியாக்ஷரி* என்ற ஃபோன்-இன் மியூசிக் ஷோவில் தொகுப்பாளராக தொலைக்காட்சியில் தனது வாழ்க்கையைத் தொடங்கினார். இவர் ஈடிவி கன்னடத்தின் தொலைக்காட்சி நிகழ்ச்சியான *டிமாண்டப்போ டிமாண்டுவில்* தொகுப்பாளராக ஆனார், இந்த நிகழ்ச்சியின் மூலமாக பிரபலமடைந்தார். இவர் ரியாலிட்டி ஷோ பிக் பாஸ் (கன்னடம்) 1 இல் பங்கேற்றார். பிக்பாஸ் வீட்டில் 80 நாட்களை நிறைவு செய்தார். சுவர்ணா திரைப்பட விருதுகள், ஃபிலிம்பேர் விருதுகள், டிவி9 திரைப்பட விருதுகள், ஜீ மியூசிக் விருதுகள், சைமா விருதுகள், செலிபிரிட்டி கிரிக்கெட் லீக் போன்ற பல மேடை நிகழ்ச்சிகளையும் தொகுத்து வழங்கியதுடன், *காமெடி கில்லாடிகள்* மற்றும் *இருபது இருபது நகைச்சுவைக் கோப்பை*, *குனியோனா பாரா* மற்றும் போன்ற முக்கிய நிகழ்ச்சிகளில் பங்கேற்றார்.  
அவர் பென்கிபட்னா மூலம் திரைப்படத்துறையில் நுழைந்தார், இது இவருக்கு சிறந்த அறிமுக நடிகைக்கான என்.ஏ.கே. (NAK) மீடியா சாதனை விருதை வென்றது. 2011 இல் *முரளி மீட்ஸ் மீரா* திரைப்படத்திற்காக சிறந்த டப்பிங் கலைஞருக்கான கர்நாடக மாநில திரைப்பட விருதை வென்றார். இம்ரான் சர்தாரியா இயக்கிய உப்பு ஹுலி காரா படத்தில் அனுஸ்ரீ முக்கிய வேடத்தில் நடித்துள்ளார். இப்போது கன்னடத்தில் அதிக சம்பளம் வாங்கும் தொகுப்பாளர்களில் ஒருவராக உள்ளார்.
# அனுஸ்ரீ (கன்னட நடிகை)

## விருதுகள்

- 2011: கர்நாடக மாநில திரைப்பட விருதுகள் : சிறந்த டப்பிங் கலைஞர் (பெண்) : *முரளி மீட்ஸ் மீரா*
- 2015: ஜீ குடும்ப விருதுகள் விருதுகள் பிரபல தொகுப்பாளர்
- 2015: NAK மீடியா சாதனை விருது - சிறந்த அறிமுக நடிகை : பென்கிபட்னா
- 2016: ஜீ குடும்ப விருதுகள் 2016 - சிறந்த தொகுப்பாளர்
- 2017: ஜீ குடும்ப விருதுகள் 2017 - பிரபல தொகுப்பாளர்
- 2018: கெம்பேகவுடா பிரஷஸ்தி
- 2018: ஜீ குடும்ப விருதுகள் 2018 - பிடித்த தொகுப்பாளர்
- 2019: ஜீ குடும்ப விருதுகள் 2019 - பிடித்த தொகுப்பாளர்
- 2020:ஜீ குடும்ப விருதுகள் 2020 - பிடித்த தொகுப்பாளர்
- 2021:ஜீ குடும்ப விருதுகள் 2021 - பிடித்த தொகுப்பாளர்
- 2022:ஜீ குடும்ப விருதுகள் 2022 - பிடித்த தொகுப்பாளர்
# கோதிகுட்டலபள்ளி

**கோதிகுட்டலபள்ளி** (*Kothigutalapalli*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு சிற்றூர் ஆகும். இது மேகலசின்னம்பள்ளி ஊராட்சிக்கு உட்பட்ட ஊராகும்.
# கோதிகுட்டலபள்ளி

## பெயராய்வு

*கோதி* என்னும் தெலுங்கு சொல்லுக்கு குரங்கு என்பது பொருள். அப்படியே *குட்டல* என்பதற்கு தெலுங்கில் மலைகள் என்பது பொருள். இப்பகுதியில் குரங்குகள் கூட்டம் கூட்டமாக இருந்துள்ளன. எனவே இவ்வூருக்கு இந்தப் பெயர் வந்திருக்கலாம் என்கிறார் கோ. சீனிவாசன்.
# கோதிகுட்டலபள்ளி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 11 கிலோமீட்டர் தொலைவில் உள்ளது.
# கோதிகுட்டலபள்ளி

## மக்கள் வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 1,058 வீடுகள் உள்ளன. கிராமத்தின் மொத்த மக்கள் தொகையானது 4,402 ஆகும். இதில் ஆண்கள் எண்ணிக்கை 2,127, பெண்களின் எண்ணிக்கை 2,275 என உள்ளது. மக்களின் கல்வியறிவு விகிதமானது 66.92% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# லியூ நகாய் நி

**லியூ நகாய் நி** ( *Lui Ngai Ni* ) என்பது மணிப்பூரின் நாகா பழங்குடியினரால் கொண்டாடப்படும் விதை விதைப்பு திருவிழாவாகும். இந்த திருவிழா விதை விதைக்கும் பருவத்தை அறிவிக்கிறது. மேலும் நாகர்களுக்கான ஆண்டின் தொடக்கத்தைக் குறிக்கிறது. 1988 ஆம் ஆண்டு முதல் இவ்விழா அரசு விடுமுறையாக அறிவிக்கப்பட்டது
# லியூ நகாய் நி

## சொற்பிறப்பியல்

"லுய் - நகாய் - நி" என்ற சொல் மூன்று வெவ்வேறு நாகா மொழிகளில் இருந்து உருவாக்கப்பட்டது. "லுய்" என்பது "லுய்ராபானிட்" என்பதிலிருந்து வந்தது. இது விதை விதைப்பு திருவிழாவிற்கான தங்குல் வார்த்தையாகும். "நகாய்" என்றால் ரோங்மே மொழியில் திருவிழா என்றும் "நி" என்பது விதை விதைக்கும் திருவிழாவைக் குறிக்கும் மாவோ வார்த்தையாகும்.  
ஆண்டுதோறும் பிப்ரவரி 14-15 தேதிகளில் வசந்த காலத்தின் தொடக்கத்தில் திருவிழா கொண்டாடப்படுகிறது. திருவிழாவின் போது, மணிப்பூரில் உள்ள நாகா பழங்குடியினரான அனல், மாவோ, மரம், பௌமை, தாங்குல், ஜீமே, லியாங்மாய், ரோங்மேய், புய்மேய், மோயோன், மோன்சாங், மாரிங், தாராவ், லாம்கான்க், சோத்தே, காரம், சிரு, தங்ஙள் ஆகிய இனங்கள் ஒன்று கூடுகின்றன. அவர்களின் வளமான கலாச்சார பாரம்பரியத்தை ஒன்றிணைத்து காட்சிப்படுத்த நியமிக்கப்பட்ட இடத்தில். மணிப்பூரில் உள்ள முக்கிய நாகா பழங்குடியினரைத் தவிர, நாகாலாந்து, அசாம் மற்றும் அருணாச்சலப் பிரதேசத்தைச் சேர்ந்த பிற நாகா பழங்குடியினர் சிறப்பு விருந்தினர்களாகவும் அழைப்பாளர்களாகவும் விழாக்களில் பங்கேற்கின்றனர். இந்திய அரசின் சுற்றுலா அமைச்சகம் 24 டிசம்பர் 1986 அன்று நாகர்களுக்கு ஒரு சிறப்பு நினைவு நாள் மற்றும் அங்கீகாரத்தை வழங்கியது. அப்போதிருந்து, இது நாகாவின் பல்வேறு தடைசெய்யப்பட்ட பகுதிகளிலும் கொண்டாடப்படுகிறது. நாகாலாந்தின் பத்துக்கும் மேற்பட்ட நாகா பழங்குடியினரால் கொண்டாடப்படும் ஹார்ன்பில் திருவிழாவிற்குப் பிறகு இது இரண்டாவது பெரிய பழங்குடி நாகா திருவிழாவாகும்.
# லியூ நகாய் நி

## முக்கியத்துவம்

பயிரிடும் தெய்வங்களை போற்றவும், அமைதிப்படுத்தவும், மக்களின் நலனுக்காக பிரார்த்தனை செய்யவும் இந்த திருவிழா ஒரு சிறப்பு சந்தர்ப்பமாகும். திருவிழாவின் போது கலாச்சார நடனங்கள் மற்றும் பாடல்கள், பல்வேறு கலாச்சார உடை நிகழ்ச்சிகள், தீ மூட்டுதல், மேளம் அடித்தல், பாரம்பரிய நாட்டுப்புற நடனங்கள் மற்றும் பாடல்கள் உட்பட பல்வேறு கலாச்சார நடவடிக்கைகள் காட்சிப்படுத்தப்படுகின்றன. மணிப்பூரில் உள்ள அனைத்து நாகா மக்கள் வசிக்கும் பகுதிகளிலும் Lui-Ngai-Ni திருவிழா கொண்டாடப்படுகிறது, இருப்பினும், முக்கிய விழா நாகா மக்கள் வசிக்கும் மாவட்டத் தலைமையகங்களான உக்ருல், தமெங்லாங், சேனாபதி மற்றும் சாண்டல் ஆகிய இடங்களில் மாறி மாறி நடத்தப்படுகிறது.  
மகசூல் தரும் தெய்வீக சக்திகளை மதித்து சமரசம் செய்யவும், பொது மக்களின் செழிப்புக்காக கடவுளிடம் முறையிடவும் திருவிழா ஒரு தனித்துவமாக நிகழ்த்தப்படுகிறது. கொண்டாட்டத்தின் மத்தியில் வெவ்வேறு சமூகப் பயிற்சிகள் காட்சிப்படுத்தப்படுகின்றன. எடுத்துக்காட்டாக, கலாச்சார நடனங்கள் மற்றும் மெல்லிசைகள், வெவ்வேறு சமூக ஆடைகளுடன் தோன்றுதல், நெருப்பு மூட்டுதல், மேளம் அடித்தல் போன்றவை. அனைத்து பழங்குடியினரும் ஒற்றுமையுடன் ஒன்றிணைந்து, தங்கள் கலாச்சாரம் மற்றும் அடையாளத்தை வெளிப்படுத்துகிறார்க. இது அவர்களின் சகோதரத்துவ பிணைப்பை இறுக்குகிறது.
# சுஸ்மிதா மொகந்தி

முனைவர். **சுஸ்மிதா மொகந்தி** (பிறப்பு 1971) ஒரு இந்திய விண்கலம் வடிவமைப்பாளர், தொடர் விண்வெளி தொழில்முனைவோர் மற்றும் காலநிலை நடவடிக்கை அதிகாரி ஆவார். விண்வெளி தொடர்பான தலைப்புகளில் இவர் தனது ஆராய்ச்சிக்காக நன்கு அறியப்பட்டவர். 2009 இல் இந்தியாவின் முதல் தனியார் விண்வெளி தொடக்கமான எர்த் ஆர்பிட்டை இணைந்து நிறுவினார். ஆசியா, ஐரோப்பா மற்றும் வட அமெரிக்கா ஆகிய மூன்று வெவ்வேறு கண்டங்களில் நிறுவனங்களைத் தொடங்கிய உலகின் ஒரே விண்வெளி தொழில்முனைவோர் இவர்தான் என்று அறியப்படுகிறார். ஆர்க்டிக் மற்றும் அண்டார்டிகா ஆகிய பகுதிகளுக்குச் சென்ற சில நபர்களில் சுஸ்மிதாவும் ஒருவர் ஆவார்.
# சுஸ்மிதா மொகந்தி

## சுயசரிதை

இவர் கட்டாக்கில் பிறந்து அகமதாபாத்தில் வளர்ந்தார். முன்னாள் இஸ்ரோ விஞ்ஞானியாக இருந்த அவரது தந்தை நீலமணி மொகந்தியால் விண்வெளி ஆராய்ச்சியில் ஈடுபட இவர் பெரிதும் ஈர்க்கப்பட்டார்.
# சுஸ்மிதா மொகந்தி

## தொழில்

குஜராத் பல்கலைக்கழகத்தில் மின் பொறியியலில் இளங்கலைப் பட்டமும், அகமதாபாத்தில் உள்ள நேஷனல் இன்ஸ்டிடியூட் ஆப் டிசைனில் தொழில்துறை வடிவமைப்பில் முதுகலைப் பட்டமும் முடித்தார். ஸ்ட்ராஸ்பேர்க்கில் உள்ள சர்வதேச விண்வெளி பல்கலைக்கழகத்தில் விண்வெளி படிப்பில் முதுகலையும் முடித்தார்.  
இவர் 2001 இல் சான் பிரான்சிஸ்கோவை தளமாகக் கொண்ட மூன்ஃபிரண்ட் என்ற விண்வெளி ஆலோசனை நிறுவனத்தை இணைந்து நிறுவினார். இவர் 2004 இல் ஆஸ்திரியாவின் வியன்னாவில் ஒரு விண்வெளி கட்டிடக்கலை மற்றும் வடிவமைப்பு நிறுவனமான லிக்விஃபர் சிஸ்டம் குரூப் (எல்எஸ்ஜி) உடன் இணைந்து நிறுவினார். இவர் கலிபோர்னியாவில் வசிக்கும் போது அமெரிக்கன் இன்ஸ்டிடியூட் ஆஃப் ஏரோநாட்டிக்ஸ் அண்ட் அஸ்ட்ரோநாட்டிக்ஸ் ஏரோஸ்பேஸ் ஆர்க்கிடெக்சரின் முக்கிய உறுப்பினர்களில் ஒருவராக பத்து ஆண்டுகளுக்கும் மேலாக பணியாற்றினார். 2005 ஆம் ஆண்டில், சர்வதேச ஒத்துழைப்பை ஊக்குவித்ததற்காக இவருக்கு சர்வதேச சாதனையாளர் விருது வழங்கப்பட்டது. 2012 இல் *பைனான்சியல் டைம்ஸ்* இதழால் பார்க்க வேண்டிய 25 இந்தியர்களின் உயரடுக்கு பட்டியலில் இவர் சேர்க்கப்பட்டார் மேலும் 2017 இல் *பார்ச்சூன்* இதழின் முகப்புப் பக்கத்திலும் இடம்பெற்றார்  
2016 முதல் 2019 வரை தொடர்ந்து மூன்று ஆண்டுகளுக்கு உலகப் பொருளாதார மன்றத்தின் விண்வெளி தொழில்நுட்பங்களுக்கான உலகளாவிய எதிர்கால கவுன்சிலுக்கு இவர் பரிந்துரைக்கப்பட்டார் பிபிசியின் 2019 ஆம் ஆண்டிற்கான உலகெங்கிலும் உள்ள 100 ஊக்கமளிக்கும் மற்றும் செல்வாக்கு மிக்க பெண்களின்பட்டியலில் இவரது பெயர் இடம்பெற்றது குறிப்பிடத்தக்கது.
# வதாயோ ஃபகர்

**வதாயோ ஃபகர்** ( சிந்தி : وتايو فقير ) என்பவர் பாகிஸ்தானின் சிந்து பகுதியைச் சேர்ந்த ஒரு பழம்பெரும் தத்துவஞானியாவார். அவரது ஞானம் மற்றும் தத்துவத்தின் அடிப்படையிலான பல நாட்டுப்புற கதைகள் பரவலாகப் பரவி, " கச்சேரி " எனப்படும் பாரம்பரியக் கூட்டங்கள் வழியாக சிந்தி நாட்டுப்புறக் கதைகளில் குழந்தைகளுக்குச் சொல்லப்படுகின்றன . அவர் தனது தத்துவக்கதைகளில் நகைச்சுவை , வாழ்க்கையின் முரண்பாடு மற்றும் நோக்கம் போன்றவைகளுக்கு முக்கியத்துவம் கொடுத்து பயன்படுத்தியுள்ளார். 7  
வதாயோ ஃபகர் 1643 ம் ஆண்டு உமர்கோட் இன்றைய தார்பார்கர் மாவட்டத்தில் பிறந்தார். அவருடைய இயற் பெயர் வடன்மால் என்பதாகும். அவர் 70 வயதில் கி.பி 1712 இல் இறந்தார். தற்போதைய தாண்டோ அல்லையார் மாவட்டத்தில் உள்ள நசர்பூருக்கு அருகிலுள்ள தாஜ்பூர் அவரது தந்தையின் ஊர் எனவும் அவரது பெயர் மேளாராம் என்றும் கருதப்படுகிறது. வதாயோ ஃபகர், ஷா இனயத் ரிஸ்வியுடன் ஊர் ஊராக பயணம் செய்த காரணத்தால், அவர் ஒரு முஸ்லீம் என்றும், மதர்சா மக்தூம் இஸ்மாயிலுடன் தொடர்பு பெற்றவர் என்றும் கூறப்படுகிறது.}
# வதாயோ ஃபகர்

## கல்லறை

'''  
அவரது கல்லறை - குடாப் ( சிந்தி : قطب) பல தத்துவஞானிகளின் விவாத மையமாக உள்ளது. தத்துவக் கதைகளில் அவரது நிபுணத்துவம் பாராட்டுக்குரியது என்பதில் சந்தேகமில்லை. சிந்தி மொழியில் அவரது கல்லறையில் உள்ள வார்த்தைகள் பின்வருமாறு:  
**சிந்தியில்**  
آئون ايئن اڳ هئس جيئن اوھين اڄ آهيو (ஆசுன் அய்ஸன் ஆக் ஹிஸ் ஜிஜின் அவுகின் ஆக் ஆஹியோ)  
**ஆங்கிலத்தில்** :  
*As I was yesterday, so you are today, as I am today, so you will be tomorrow*.  
**தமிழில்** :
நான் நேற்று இருந்ததைப் போல, இன்று நீயும்,
இன்று நான் இருப்பது போல, நீ நாளையும் இருப்பாய் .
# வதாயோ ஃபகர்

## மேலும் பார்க்க

- ஈசாப்பின் நீதிக்கதைகள்
- முல்லா நசுருதீன்
- பீர்பால்
# தே–ல் குக்கு

**தே–ல் குக்கு** ( *Te-l Khukhu* ) என்பது இந்தியாவின் நாகாலாந்தில் உள்ள விஸ்வேமா கிராமத்தில் 13 ஆம் தேதி *சூன்யி* (ஜூலை) அன்று நடைபெறும் வருடாந்திர திருவிழா ஆகும். இது உணவைப் பகிர்வதன் மூலம் கொண்டாடப்படுகிறது. குறிப்பாக இளம் பெண்களுடன் தொடர்புடையது.
# தே–ல் குக்கு

## புராணக் கதை

ஒரு நாள் ஒரு இளம் பெண் ஒரு பெரிய குளத்தின் நடுவில் ஒரு பழுத்த தினைச் செடியை பார்த்தாள். அதைப் பறிக்க அவள் ஒரு அணிலை ( *தெலி* ) அனுப்பினாள். ஆனால் அணில் திரும்பவில்லை. பின்னர் அவள் ஒரு கிளியை ( *ஓகா* ) அனுப்பினாள். ஆனால் பறவை அதற்கு பதிலாக தினையை சாப்பிட ஆரம்பித்தது. இறுதியாக, அந்தப் பெண் ஒரு தேரையிடம் ( தே–ல் ) உதவி கேட்டாள். அந்த தேரை அவளுக்கு ஒரு தினையைக் கொண்டு வந்தது. தேரைக்கு நன்றி செலுத்தும் விதமாக, ஒவ்வொரு ஆண்டும் தினை வழங்குவதாக உறுதியளித்தாள். இவ்வாறு தேரைக்கு உணவைப் பரிமாறும் ( தே–ல் குக்கு ) திருவிழா உருவானது. பண்டிகை உணவு தயாரிப்பதில் தினை மிக முக்கியமான பொருளாக உள்ளது.
# தே–ல் குக்கு

## பழக்கவழக்கங்கள்

தேர்ந்தெடுக்கப்பட்ட வீட்டை அலங்கரிப்பதற்காக இளம் பெண்கள் காட்டுப் பூக்களை சேகரிப்பதன் மூலம் கொண்டாட்டங்கள் தொடங்குகின்றன. இஞ்சி மற்றும் பாறை பட்டாம்பூச்சி அல்லிகள், மென்மையான மக்காச்சோளப் பூக்கள் ஆகியன பொதுவாகப் பயன்படுத்தப்படும் மலர்கள். ஆன்மீகச் சடங்குகள் ஒரு காலத்தில் நிகழ்த்தப்பட்டன. ஆனால் கிறிஸ்தவத்தின் வருகையுடன் அது மறைந்துவிட்டன. நவீன மரபுகள் பகிர்வு மற்றும் சமூக பிணைப்புகளில் கவனம் செலுத்துகின்றன.
# சப்புக்கட்டை (இசைக்கருவி)

**சப்புக்கட்டை** , அல்லது **சிக்கா கட்டை** , என்றும் அழைக்கப்படுவதோடு, சில இடங்களில் சாப்பு அல்லது சுப்பு என்றும் உச்சரிக்கப்படும் இந்த இசைக்கருவி பஞ்சாபின் பூர்வீக இசைக்கருவிகளில் ஒன்றாகும். இது நாட்டுப்புற பஞ்சாபிய நடனங்களான பாங்கரா மற்றும் மல்வாய் கித்தா ஆகியவை நிகழ்த்தப்படும் போது ஆகியவற்றுடன் பயன்படுத்தப்படுகிறது
# சப்புக்கட்டை (இசைக்கருவி)

## கருவியின் வடிவம்

இது பொதுவாக வலுவான (கருப்பு தாலி)மரத்தின் கட்டைகளை கொண்டு, பல **X** வடிவ சிறிய பகுதிகளாக ஒன்றுடன் ஒன்று இணைக்கட்டு செய்யப்படுகிறது. இந்த கருவிகள் பொதுவாக மிகவும் உறுதியானவை. ஏனெனில் இவைகள் உடைக்க முடியாதபடி உருவாக்கப்படுகிறது.
# சப்புக்கட்டை (இசைக்கருவி)

## இசைக்கருவியின் பயன்பாடு

பொதுவாகவே , இந்த தாள வாத்தியத்தை இரு கைவிரல்களில் அதன் முனையை மாட்டிக்கொண்டு வாசிப்பன் மூலம் ஒரு தனித்துவமான கைதட்டல் ஒலியை ஏற்படுத்தலாம். இக்கருவியில் உள்ள X வடிவ சிறுதுண்டுகள் ஒன்றோடொன்று விரிந்து சரியும் போதெல்லாம் ஏற்படுத்தும் ஓசை தனித்தன்மை கொண்டதாகும். பலர் சேர்ந்து பயன்படுத்தும் போது, அவர்களுக்கு முறையான பயிற்சி இல்லாவிடில் தாளம் தப்பும் வாய்ப்பு உருவாகும். பாங்க்ரா நடனக் கலைஞர்கள் தங்கள் நடனத்தின் போது தாவல்கள், குந்துகைகள் அல்லது எளிய பாங்க்ரா நகர்வுகளைச் செய்யும்போது இந்த சப்புக்கட்டையைத் தட்டுவதன் மூலம் தங்கள் ஒத்திசைவைக் காட்டுகிறார்கள். இந்த தாளக்கருவியின் ஒருங்கிணைப்பு நாட்டுப்புற நடனங்களை மேலும் ஆற்றல்மிக்கதாக மாற்றுகிறது.
# சப்புக்கட்டை (இசைக்கருவி)

## மேலும் பார்க்க

- பஞ்சாபின் நாட்டுப்புற இசை கருவிகள்
# தோகு எமோங்

**தோகு எமோங்** ( *Tokhü Emong* ) என்பது இந்திய மாநிலமான நாகாலாந்தில் உள்ள லோதா நாகாக்களால் கொண்டாடப்படும் அறுவடைத் திருவிழாவாகும்.இந்த ஒன்பது நாள் இலையுதிர் திருவிழா அறுவடை பருவத்தின் முடிவைக் கொண்டாடுகிறது.  
'தோகு' என்றால் விருந்து (உணவு மற்றும் குடித்தல்) 'எமோங்' என்றால் குறிப்பிட்ட நேரத்தில் நிறுத்துவது எனப் பொருள்.
# தோகு எமோங்

## கண்ணோட்டம்

இது ஒவ்வொரு ஆண்டும் நவம்பர் முதல் வாரத்தில் கொண்டாடப்படுகிறது. கொண்டாட்டம் ஒன்பது நாட்கள் நீடிக்கும். இந்த திருவிழா பயிர்களை அறுவடை செய்வதோடு தொடர்புடையது. இது நாட்டுப்புற நடனங்கள் மற்றும் நாட்டுப்புற பாடல்களுடன் நடத்தப்படுகிறது.  
திருவிழாவின்போது மக்கள் தங்களை ஆசீர்வாதிக்குமாறு கடவுள்களைப் புகழ்கிறார்கள். 'தோகு எமோங்' என்பது சகோதரத்துவம், மன்னிப்பு மற்றும் ஒருமைப்பாட்டின் கொண்டாட்டமாகும். இது உணவு, பரிசுகள், நாட்டுப்புறக் கதைகள் மற்றும் சமூக விருந்து ஆகியவற்றின் மூலம் கொண்டாடப்படுகிறது.  
இந்த திருவிழாவின் போது, முழு கிராமமும் கொண்டாட்டத்தில் பங்கேற்கிறது. ஒவ்வொரு வீட்டிலும் விருந்துக்கு உணவு மற்றும் பானங்கள் தயார் செய்யப்படுகின்றன. நண்பர்கள், குடும்பத்தினர் அண்டை வீட்டார் ஒருவரையொருவர் வீட்டிற்கு அழைக்கிறார்கள். இது 9 நாட்களுக்கு தொடர்கிறது. சமூகப் பாடல்கள், நடனங்கள், விருந்துகள், வேடிக்கை மற்றும் உல்லாசங்கள் ஆகியவை விருந்தின் முக்கிய அம்சங்கள். ஒவ்வொருவரும் அவரவர் சமூக அந்தஸ்துக்கு ஏற்ப தங்கள் அழகிய பாரம்பரிய உடைகளை அணிந்துகொள்கிறார்கள். திருவிழாவின் போது உணவு மற்றும் பானங்கள் பரிசாக பரிமாறப்படுகின்றன.
# தோகு எமோங்

## கண்ணோட்டம்

### திருவிழாவிற்கு முன்

கிராமப் பூசாரி 'தோகு எமோங்கின்' ஆரம்பத்தை அறிவிக்கிறார். உணவுப் பொருட்களை சேகரிக்க கூடையுடன் கிராமத்தில் வீடு வீடாகச் செல்கிறார். இந்த நோக்கத்திற்காக *இங்கா* அல்லது ஆதரவாளர்களும் அவருடன் செல்கின்றனர். இந்தத் தொகுப்பு *லிம்ஹா போட்சோ ஹா ஓயாக் போட்சோவுக்கு* (பூமி-கடவுள் மற்றும் வான்-கடவுள்) காணிக்கையாகும். பூசாரி நன்கொடையில் ஒரு சிறிய தொகையை எடுத்து, பிரார்த்தனை செய்த பிறகு அதை தனது கூடையில் போடுகிறார். சாகுபடியின் போது அதிக பங்களிப்பு அதிக பயிர்களுக்கு உதவும் என்று நம்பப்படுவதால், சக கிராமவாசிகள் தாராளமாக பங்களிப்பது வழக்கம். புராணத்தின் படி, பங்களிப்பை மறுக்கும் எவரும் மோசமாக சபிக்கப்பட்டு பிச்சைக்காரனாக ஆவதாக நம்புகின்றனர்.  
இத்தொகையின் ஒரு பகுதி பன்றியை வாங்க பயன்படுத்தப்படுகிறது, மீதமுள்ளவை அரிசி பீர் தயாரிப்பதற்காக வைக்கப்படுகின்றன. பின்னர், ஒரு மூங்கில் ஈட்டியின் உதவியுடன், பன்றியின் இதயத்தில் ஒரு துளை செய்யப்படுகிறது, பின்னர் தீர்க்கதரிசனத்தை விளக்குவதற்காக வயிறு வெட்டப்பட்டது. பூசாரி கிராமத்தின் விதியை குடலில் இருந்து படிக்கிறார். பின்னர் பன்றி சிறிய பகுதிகளாக பிரிக்கப்பட்டு ஒவ்வொரு வீட்டிற்கும் விநியோகிக்கப்படுகிறது.  
திருவிழா தொடங்கும் முன் அந்நியர் கிராமத்திற்கு வந்தால், அவர் ஊருக்குச் செல்லலாம் அல்லது திருவிழா முழுவதும் விருந்தினராக தங்கலாம், கிராமத்தின் விருந்தோம்பலை அனுபவித்து மகிழலாம்.  
கிராமங்களில் உள்ள கிணறுகள் சுத்தம் செய்யப்பட்டு வீடுகள் சீரமைக்கப்படுகின்றன.
# தோகு எமோங்

## கண்ணோட்டம்

### திருவிழாவின் போது

லோதாக்களின் கிராமங்களுக்கு இடையே சில சடங்கு நிகழ்ச்சிகளிலும் மற்ற கொண்டாட்ட நடவடிக்கைகளிலும் சிறிய வேறுபாடு இருக்கலாம். கிராமம் அதன் சொந்த பூசாரி மற்றும் அதன் கிராமத்திற்குள் வழக்கமான சட்டங்களைக் கொண்டுள்ளது. அதன்படியே செயல்படவும் வலியுறுத்தப்படுகிறது. இருப்பினும், கொண்டாட்டத்தின் அடையாளம், அதன் முக்கியத்துவம் மற்றும் பாடங்கள் அல்லது நோக்கங்கள் அனைத்தும் ஒரே மாதிரியானவை.  
விழாக்களில் மக்கள் தங்கள் வழக்கமான ஆடைகளை அணிந்துகொள்கிறார்கள்  
'தோகு எமோங்' என்பது வருடாந்திர விழாவாகும். இது நவம்பர் 7 ஆம் தேதி தொடங்கி ஒன்பது நாட்கள் தொடர்கிறது. வரலாற்று ரீதியாக, திருவிழா ஒரு நிலையான தொடக்க தேதியைக் கொண்டிருக்கவில்லை. லோதா நாகா இனத்தின் பெரியவர்கள் சமூகத்தில் ஒற்றுமையை வலுப்படுத்த ஒரு குறிப்பிட்ட தேதியில் இதை நடத்துகின்றனர். சமீபத்தில், நாகாலாந்து அரசு வெளியிட்ட அரசு நாட்காட்டியில் நவம்பர் 6 மற்றும் 7 ஆகிய தேதிகளில் லோதாக்களுக்கு மட்டும் விடுமுறை என தேதியை நிர்ணயித்துள்ளது.
# கங்கோஜி கொத்தூர்

**கங்கோஜி கொத்தூர்** (*Gangoji Kothur*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், வேப்பனப்பள்ளி ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது சிந்தகும்மணப்பள்ளி ஊராட்சிக்கு உட்பட்ட ஊராகும்.
# கங்கோஜி கொத்தூர்

## பெயராய்வு

*கங்கோ* என்னும் தெலுங்கு சொல்லுக்கு மாடுகள் என்பது பொருள். இப்பகுதியில் மாடுககள் முகுதியான அளவு வளர்க்கப்படுவதால் இவ்வூருக்கு இந்தப் பெயர் வந்திருக்கலாம் என்கிறார் கோ. சீனிவாசன்.
# கங்கோஜி கொத்தூர்

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 20 கிலோமீட்டர் தொலைவிலும், சென்னையிலிருந்து 270 கிலோமீட்டர் தொலைவிலும் உள்ளது.
# அத்தி குண்டா

**அத்தி குண்டா** (*Athigunda*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், வேப்பனப்பள்ளி ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது மாதேப்பள்ளி ஊராட்சிக்கு உட்பட்ட ஊராகும்.
# அத்தி குண்டா

## பெயராய்வு

*அத்தி* என்னும் கன்னடச் சொல்லுக்கு யானை என்பது பொருள். இப்பகுதியில் உள்ள குட்டைகளுக்கு நீர் அருந்த யானைகள் வந்திருக்கும். அதனால் இவ்வூருக்கு இந்தப் பெயர் வந்திருக்கலாம் என்கிறார் கோ. சீனிவாசன்.
# அத்தி குண்டா

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 20 கிலோமீட்டர் தொலைவிலும், சென்னையிலிருந்து 270 கிலோமீட்டர் தொலைவிலும் உள்ளது.
# கொஞ்சு வட்டம்

கொஞ்சு வட்டங்கள்]]  
வளைகோடுகளின் வகையீட்டு வடிவவியலில் இழைவான தள வளைகோடு ஒன்றின் மீதுள்ள ஒரு புள்ளி *p* இல் வளைகோட்டின் **கொஞ்சு வட்டம்** அல்லது **ஒட்டு வட்டம்** (*osculating circle*) என்பது, *p* மற்றும் *p* க்கு நுண்ணளவு அருகாக வட்டத்தின் மீதமையும் இரண்டு புள்ளிகள் ஆகியவற்றின் வழியாகச் செல்லும் வட்டம் என வழக்கமாக வரையறுக்கப்படுகிறது. கொஞ்சு வட்டத்தின் மையம் வளைகோட்டின் உட்செங்கோட்டின் மீதமைவதோடு அதன் வளைவானது *p* புள்ளியில் மூல வளைகோட்டின் வளைவுக்குச் சமமாக இருக்கும். *p* இல் அவ்வளைகோட்டிற்கானத் தொடு வட்டங்களுள் ஒன்றாக கொஞ்சு வட்டம் இருக்கும். இவ் வட்டத்திற்கு கணிதவியலாளர் லைப்னிட்சு, 'முத்தமிடும் வட்டம்' எனப் பொருள்படும் *circulus osculans* என்ற இலத்தீன் மொழிப் பெயரிட்டார். ஒரு புள்ளியில் கொஞ்சு வட்டத்தின் மையமும் ஆரமும் முறையே மூல வளைகோட்டின் அப்புள்ளியிலான வளைவு மையம் மற்றும் வளைவு ஆரமாகும்
# கொஞ்சு வட்டம்

## கணித விளக்கம்

(, (வில்லின் நீளம்), வளைகோடு; , அலகு தொடுகோட்டுத் திசையன்; , அலகு செங்கோட்டு திசையன்; , வளைவு (குறியிடப்பட்டது); , வளைவின் ஆரம் எனில்:
<math display="block"> T(s)=\gamma'(s),\quad T'(s)=k(s)N(s),\quad R(s)=\frac{1}{\k(s)\}.</math>  
*P* ஆனது *γ* மீதுள்ள ஒரு புள்ளி; அப்புள்ளியில் எனில் அப்புள்ளியில் வளைகோட்டின் வளைவு மையம் *Q* ஆனது அலகு செங்கோட்டுத் திசையன் (*N*) மீது *R* தொலைவில் இருக்கும். மேலும் *k* நேர் மதிப்பாக இருந்தால் *N* இன் திசையிலும் *k* எதிர் மதிப்பாக இருந்தால் எதிர்த்திசையிலும் வளைவு மையம் இருக்கும் *Q* வை மையமாகவும் *R* ஐ ஆரமாகவும் கொண்டு வரையப்படும் வட்டமானது *P* புள்ளியில், *γ* வளைகோட்டின் கொஞ்சு வட்டம் என அழைக்கப்படுகிறது..  
தள வளைகோடானது வேறொரு சீரான அளபுருவாக்கத்தில் கீழுள்ளாவறு தரப்பட்டால்:
<math display="block"> \gamma(t) = \begin{bmatrix} x_1(t) \\ x_2(t) \end{bmatrix} </math> (சீரான என்பது <math>\gamma'(t) \ne 0,</math> <math>\forall <math>t</math>). *k*(*t*), *N*(*t*), *R*(*t*), *Q*(*t*) அனைத்தும் பின்னுள்ளவாறு அமையும்:<math display="block">k(t) = \frac{x_1'(t) \, x_2*(t) - x_1*(t) \, x_2'(t)}{\( x_1'\(t\)^2+x_2'\(t\)^2 \)^},
\qquad
N(t) = \frac{1}{\|\gamma'(t)\|} \begin{bmatrix} -x_2'(t) \\ x_1'(t) \end{bmatrix}</math>
<math display="block">R(t) = \ \frac{\( x_1'\(t\)^2+x_2'\(t\)^2 \)^}{x_1'(t) \, x_2*(t) - x_1*(t) \, x_2'(t)} \
\qquad \text{and} \qquad
Q(t) = \gamma(t) + \frac{1}{k(t) \| \gamma'(t)\|} \begin{bmatrix} -x_2'(t) \\ x_1'(t) \end{bmatrix}\,. </math>
# கொஞ்சு வட்டம்

## கணித விளக்கம்

### கார்ட்டீசியன் ஆயதொலைவுகள்

*f* என்ற ஏதேனுமொரு சார்புக்கு எனப் பதிலிட்டு, கொஞ்சு வட்ட மையத்தின் கார்ட்டீசியன் ஆயதொலைவுகளைக் காணலாம்:
<math display="block">x_c = x - f'\frac{1 + f'^2}{f*} \quad\text{and}\quad y_c = f + \frac{1 + f'^2}{f*}</math>
# கொஞ்சு வட்டம்

## பண்புகள்

தேவையான அளவு இழைவான துணையலகுச் சமன்பாட்டுகளைக் (இருமுறை தொடர்ச்சியாக வகையிடத்தக்கது) கொண்ட ஒரு வளைகோடு *C* க்கு அதன் மீதுள்ள புள்ளி *P* இல் அமையும் கொஞ்சு வட்டத்தை எல்லை முறையில் காணலாம்:
:*C* இன் மீதுள்ள வெவ்வேறான மூன்று புள்ளிகளும் *P* ஐ நெருங்கும்போது, அம்மூன்று புள்ளிகளின் வழியே செல்லும் வட்டங்களின் எல்லை கொஞ்சு வட்டமாக இருக்கும். இது, வட்டத்தின் மீதுள்ள வெவ்வேறான இருபுள்ளிகளின் வழியே செல்லும் வெட்டுக்கோட்டின் எல்லையாக தொடுகோட்டைக் காண்பதற்கு ஒத்ததாக அமையும்.  
*C* வளைகோட்டுக்கு *P* புள்ளியிலமையும் கொஞ்சு வட்டம் *S* பின்வரும் பண்புகளைக் கொண்டிருக்கும்:
- வட்டம் *S* ஆனது *P* வழியே செல்லும்.
- வட்டம் *S*, வளைகோடு *C* ஆகிய இறன்டும் *P* இல் பொதுத் தொடுகோட்டினையும் பொது செங்கோட்டையும் கொண்டிருக்கும்.  
- *P* க்கு மிக அருகில் *C* மீதும் *S* மீதுமுள்ள புள்ளிகளுக்கு இடைப்பட்ட தூரமானது, (செங்கோட்டுத் திசையில்) *P* இலிருந்து அமையும் தொலைவின் (தொடுகோட்டுத் திசையுல்) கனவடுக்கு அல்லது அதற்கும் உயரடுக்குகளின் விகிதத்தில் குறையும். இது பொதுவாக, வளைகோடும் அதன் கொஞ்சு வட்டமும் *P* இல், இரண்டாம் வரிசை தொடுகை கொண்டவை எனப்படுகிறது.  
*P* இல் வளைவின் வகைக்கெழு *s* ப்பொறுத்து பூச்சியமாக இருந்தால், கொஞ்சு வட்டமானது *P* இல் வளைகோட்டை வெட்டும். வளைவரையின் வகைக்கெழு பூச்சியமாகும் *P* புள்ளிகள் வளைகோட்டின் உச்சிகள் எனப்படும். *P* புள்ளியானது உச்சியாக இருந்தால், வளைகோடும் கொஞ்சு வட்டமும் குறைந்தபட்சமாக மூன்றாம் வரிசைத் தொடுகை கொண்டிருக்கும். மேலும் *P* இல் வளைவின் மதிப்பு பூச்சியமற்ற இடஞ்சார் பெருமம் அல்லது சிறுமமாக இருந்தால், கொஞ்சு வட்டமானது வளைகோட்டை *P* இல் தொடும் ஆனால் வெட்டாது.  
கொஞ்சு வட்டங்களின் ஒரு-துணையலகுக் குடும்பத்தின் சூழ்வாக வளைகோடு *C* ஐப் பெறலாம். இக் கொஞ்சு வட்டங்களின் மையங்கள் (வளைவு மையங்கள்), *C* இன் மலரி என அழைக்கப்படும் வளைகோட்டை உருவாக்கும். *C* இன் உச்சிகள், மலரியின் ஒற்றைப் புள்ளிகளாக அமையும்.  
*C* இன் ஒரு வில்லானது, *C* இன் ஏதாவதொரு உச்சியிலிருந்து விலகியிருக்கும் புள்ளிகளைக் கொண்டிருந்தால் அவ்வில்லுக்குள்ளமையும் புள்ளிகளின் கொஞ்சு வட்டங்கள் ஒன்றையொன்று வெட்டாதவையாகவும் ஒன்றுக்குள்ளொன்று பொதிந்தவையாகவும் இருக்கும்.
# கொஞ்சு வட்டம்

## எடுத்துக்காட்டுகள்

### பரவளையம்

<math display="block">\gamma(t) = \begin{bmatrix} t \\ t^2 \end{bmatrix}</math> என்ற பரவளைவின் வளைவு ஆரம்:
:<math display="block">R(t)= \ \frac{ \(1 + 4 t^2 \)^{3/2}}{2} \ </math>  
பரவளைவின் உச்சியில் (<math>\gamma(0) = \begin{bmatrix} 0\\0 \end{bmatrix}</math>) வளைவின் ஆரம் . பரவளைவிற்கும் அதன் கொஞ்சு வட்டத்திற்கும் உச்சியில் தொடுகையின் வரிசை நான்காகும். இன் மதிப்பு அதிகரிக்கரிக்க, வளைவு ஆரத்தின் அதிகரிப்பு ~ . ஆக இருக்கும். அதாவது வளைகோடு மேலும் மேலும் நேராகிக்கொண்டே வரும்.
# கொஞ்சு வட்டம்

## எடுத்துக்காட்டுகள்

### வட்டவுரு

(நீலம்), அதன் கொஞ்சு வட்டம் (சிவப்பு), மலரி (பச்சை).]]
ஆரமுள்ள வட்டப்புள்ளியுருவின் துணையலகுச் சமன்பாடுகள்:
<math display="block"> \gamma(t) = \begin{bmatrix} r\(t - \sin t\) \\ r\(1 - \cos t\) \end{bmatrix} </math>  
அதன் வளைவு:
<math display="block">\kappa(t) = - \frac{\ \csc \( \frac{t}{2} \) \}{4r}</math>  
:<math display="block">R(t) = \frac{4r}{\ \csc \( \frac{t}{2} \) \}</math>
# வார்ப்புரு:Infobox census/doc

This infobox is for use on any census pages. You can list up to ten different census topics, specific the type of subdivision (state/territory etc) that the results are given in, link to the previous and next census, and change the scope of the census.  
If is not blank, it will use a "Region" label for the scope of the census, otherwise it will default to a "Country" label. By scope, we're referring to the geographical area completing the census.  
A is strongly recommended for any census event articles, but can be generally ignored for census program articles. By this, we mean any individual census event (such as the 2021 Australian census) should have a included, but the census program (the Census in Australia) doesn't require a date since there is no one specific occurrence. In the latter though, we encourage inclusion of the , , , parameters anyways.
# வார்ப்புரு:Infobox census/doc

## Usage

<syntaxhighlight lang="wikitext">  
</syntaxhighlight>
# வார்ப்புரு:Infobox census/doc

## Usage

### TemplateData

<includeonly>
</includeonly>
# ஆனந்தூர், போச்சம்பள்ளி வட்டம்

**ஆனந்தூர்** (*Anathur*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு உட்பட்ட ஒரு சிற்றூர் ஆகும்.